Ego Henricus, Dei gratia Eduensis episcopus, notum volo fieri tam presentibus quam futuris me ecclesie Sancte Trinitatis Castellionis omnem decimam de Prato Cervino, que proprie juris erat capellanie ecclesie de Maveilleii in elemosinam dedisse in perpetuum possidendam, laudante hoc archipresbitero, nomine Hugone, et capellano similiter ejusdem ecclesie, nomine Hugone, sub annuo censu duorum sextariorum, unum frumenti, alterius quoque medietas de tremis; alterius quoque medietatis cartallum unum pirorum, alium lenticularum, reddetur autem census iste capellano prefato et successoribus ejus annuatim, sicut in jam dicta terra creverit, a messe usque ad festivitatem Omnium sanctorum. Laudavit et hoc predicti capellani pater. Actum anno ab incarnatione Domini M°C°LX°V°.